Keskustelu tiedostosta:Protactinium.jpg

message: Valokuva on jonkun muun kuin kuvan lataajan ottama. Kuvan ottajan (=tekijän) tulee antaa suostumus valokuvan käyttöön Wikipediassa. Koska suostumusta ei ole, kuva on ladattu fi-wikiin luvatta, ja se tulee poistaa, poistosyy Y12: tekijänoikeusrikkomus. Kuvan kohde, säteilevä curium-metalli, ei ole tekijänoikeudella suojattu (taide)teos, joten sitaattioikeus ei sovi tähän tapaukseen.--Htm (keskustelu) 14. tammikuuta 2019 kello 23.58 (EET)
replies: text: Kuva voi toki rikkoa Wikipedian lisenssikäytäntöjä, mutta en näe riittäviä perusteitä esittää syytteitä tekijänoikeuksien loukkauksesta, saati rikkomuksesta. Sama kuva on nähdäkseni julkaistu NucleaonicaWikissä, jonka materiaalista sanotaan: "Reproduction is authorised, provided the source is acknowledged, save where otherwise stated." Kuvan yhteydessä ei ole "otherwise stated", eli kuvaa voi nähdäkseni vapaasti käyttää, kunhan lähde on mainittu. Commonsiinkin on hyväksytty kuvia tällaisilla käyttöoikeuksilla. Jos ei ole pitäviä todisteita väitetystä tekijänoikeusrikkomuksesta, nähdäkseni rikot Wikipedian käytäntöä. ¬Antilope 15. tammikuuta 2019 kello 19.09 (EET)
replies: text: : Kyllä on monimutkainen asia. Tuo englanninkielinen sitaatti ei välttämättä päde ollenkaan. Nucleanonica-wikin tiedostosivulla ei puhuta tekijänoikeuksista tai lisensseistä tai käyttöluvista tai käyttökielloista yhtään mitään. Se saattaa olla fyysikkojen tieteellinen wiki, ja ydinfyysikoita ei paljoa kiinnosta humanistien murheet. Sitten sivun alalaidassa on linkki "Disclaimer", joka johtaa projektisivuun "General disclaimer", jossa on linkki aivan jonnekin muualle, jossa on sitten Legal notice- niminen sivu, jossa on otsikko Disclaimer ja sen alla toista asiaa koskeva otsikko "Copyright", josta Antilope on tekstin tänne sitaatiksi ottanut. Voidaan myös ajatella, että viitataan vain EU-sivun Disclaimer-osioon eikä Copyright-osioon, joten tuo kuvaus ei päde lainkaan, koska Nucleaonica-wikissä ei ole otettu asiaan mitään näkyvää kantaa. --Pxos (keskustelu) 16. tammikuuta 2019 kello 00.17–00.19 (EET)
replies: text: ::European Nuclear Society News kertoi vuonna 2007, että "NUCLEONICA is a new nuclear science web portal from the European Commission’s Joint Research Centre", ja että NucleonicaWiki on osa sitä. Ilman painavia perusteita en näe mitään syytä epäillä, että Euroopan komission alainen tutkimuslaitos rikkoisi sivuillaan tekijänoikeuksia, esimerkiksi "lisenssin pesulla", kuten Htm toisaalla vihjaili. Kuvan tietojen mukaan se on JRC:n oman tutkimusryhmän ottama, joten JRC:llä on tietysti oikeudet kuvaan eikä heillä ei ole tarvetta erikseen edes mainita kuvan tekijää tai lähdettä. Ja kun sivusto on Euroopan komission alainen, en näe syytä epäillä myöskään "Legal notice" -sivun pätevyyttä. Joka tapauksessa todistustaakka "tekijänoikeusrikkomuksesta" on tuon vakavan syytteen esittäjällä. Tietäääkseni Wikipedian käytännötkin kieltävät tämäntapaiset vakavat syytökset ilman todisteita. Toistaiseksi ei ole esitetty todisteita kuvan tekijänoikeuksien loukkauksesta tai niiden rikkomuksesta, joten poistoperuste ei näytä pätevältä. ¬Antilope 16. tammikuuta 2019 kello 12.11 (EET)
replies: text: :::Disclaimer on vastuuvapauslauseke. Se on oikeastaan copyright-tyyppisen oikeuden vastakohta, sillä copyright-ilmoituksella vahvistetaan jonkin oikeuden olemassaolo, disclaimer-ilmoituksella taas pyritään vapautumaan vastuusta. Jos haluaa tietää jonkin kuvan tekijänoikeuden, se mukamas selviää sivun alalaidan "vastuusta vapautuminen" -tyyppisestä linkistä, joka johtaa projektin yleiselle vastuuvapaudesta kertovalle sivulle, jossa on vain linkki EU:n sivulle "oikeudellinen ilmoitus", jossa on erikseen otsikot "Vastuuvapaus", "Tekijänoikeus" ja "Kuinka käytät EU-embleemiä oikein" tai jotain sinne päin. On mielestäni, heh, aika kaukaa haettu tekijänoikeusvirke, joka sitten kytkeytyisi tuohon kuvaan, joka olisi sallittua toisintaa vain sen vuoksi, että tallentaja ei ole merkinnyt tiedoston yhteyteen "all rights reserved" -taikalausetta. Jos minä menen pikkukaupungin teatteriin, jonka naulakossa on tuttu teksti "Teatteri ei vastaa naulakkoon jätetyistä vaatteista", en ajattele, että kyltillä ratkaistaan vaatteiden omistus- tai käyttöoikeutta. Minun mielestäni päättelyketju ei välttämättä ole niin kestävä kuin oletetaan. Otapa huomioon, että Nucleonica-sivun sisäisesti on informaatiosivulla (saksankielistä maailmaa varten) erikseen Impressum, jossa on ensimmäisenä virkkeenä teksti "Copyright © Nucleonica GmbH [--]" ja viimeisenä virkkeenä teksti "Copyright © 2007-2018, Nucleonica GmbH. All rights reserved.". Lisäksi puhut "kuvan tiedoista", joiden mukaan se on "tutkimusryhmän ottama". Eihän kuvan tietoja ole ollenkaan. Tiedostosivulla on itse kuva ja wikiohjelmiston oma merkintä, joka kertoo, mikä käyttäjätunnus on tallentanut kuvan wikiin. Mitään tietoja minä en näe. Vain jos menee sivun linkistä "reading room" -nimiselle luokkasivulle, näkee kuvan otsikkona tekstin "from the Institute for Transuranium Elements..." ja sen lisäksi pikkukuvan yhteydessä tekstin "Proctactinium: Courtesy of the Actinide Group". Kuvan oikeudet lienevät tuolla instituutilla tai sitten tuolla groupilla. Vai ovatko – kukapa tietää? Emme ainakaan me. --Pxos (keskustelu) 16. tammikuuta 2019 kello 15.01 (EET) Muutettu hieman sisältöä. --Pxos (keskustelu) 16. tammikuuta 2019 kello 15.12 (EET)
replies: text: ::::Niin, Institute for Transuranium Elements on se JRC:n yksikkö, eli siis EU:n komission alainen tutkimusorganisaatio. Ja juu, siellä on Copyright Nucleonica GmbH -lauseke, jollainen on tavanomaista yleensäkin eri sivustoilla, mutta on joksenkin selvää ettei se voi koskea JRC:n aineistoa; Nucleonica GmbH on JRC:n spin-off, joka perustettiin vain Nucleonica-portaalin sivuston kehittämistä varten. Ajatteletko ehkä, että kaikki JRC:n aineiston oikeudet olisi jostain kumman syystä annettu sille? Mutta en ymmärrä, miksi ylipäätään esität näitä erilaisia kaukaa haettuja epäilyjä. Auttavatko ne mielestäsi todistamaan väitetyn tekijänoikeusrikkomuksen? Eivät ne minun mielestäni anna siitä mitään varteenotettavaa näyttöä. ¬Antilope 16. tammikuuta 2019 kello 15.52 (EET)
replies: text: :::::Ei ummarra? No tuon esiin eri näkökulmia. Nyt näyttää siltä, että Htm väittää, että rikos on tapahtunut ja Antilope yhtä lailla väittää, että hänen näkökantansa on aivan oikea. Näkemykset ovat kaukana toisistaan, ja kun sanotaan, että kolmannetkin epäilyt ovat kaukaa haettuja, niin vaikuttaa siltä, että kukaan ei ole lähellä totuutta vaan kaukana siitä. Keskustelu painottuu nyt liikaa tuohon syyllisyyteen ja sellaiseen, saisi loppua sellainen. --Pxos (keskustelu) 16. tammikuuta 2019 kello 17.42 (EET)
replies: text: ::::::Samaa mieltä, juuri näin voi sanoa. En näkisi mitään ongelmaa kuvan pikapoistopyynnössä, jos syy olisi asiallinen. Kovasti ihmettelen sitä, miksei pyyntöön ole voitu laittaa tolkullista syytä (esim. "tekijänoikeusongelmat"), vaan sen sijaan esitetään tekijänoikeuksien rikkomusväite ilman todisteita. ¬Antilope 16. tammikuuta 2019 kello 18.13 (EET)
replies: text: ::::::: Pikapoistomallineessa on poistosyy, jota on varmaan käytetty ennenkin, joten ei siitä tarvitse pulttia ottaa. Tämän keskustelusivun ensi riveillä on kerrottu, kuka on tehnyt, mitä olisi pitänyt tehdä, kuka ei ole tehnyt ja looginen johtopäätös. Lakkaa nyt möyhäämästä.--Htm (keskustelu) 16. tammikuuta 2019 kello 18.50 (EET)

text: ::::Sama kuva löytyy toiselta sivulta jossa "Photo: © European Union, The Actinide Group, Institute for Transuranium Elements (JRC-ITU)." Vielä kun sen löytäisi joltain viralliselta EU:n sivulta, joka ilmoittaisi noudattavansa mallineen commons:Template:European Union Government mukaista official copyright policyä niin kuvan voisi siirtää Commonsiin tällä lisenssillä. jni (k) 17. tammikuuta 2019 kello 19.58 (EET)
=== Kahvihuonekeskutelu liittyen tähän valokuvaan ===
..löytyy täältä Wikipedia:Kahvihuone (tekijänoikeudet)#Ei-vapaat valokuvat kohteista joista ei ole vapaata valokuvaa.--Htm (keskustelu) 28. kesäkuuta 2019 kello 00.45 (EEST)
thread_title:  Poisto 

message: ..löytyy täältä Wikipedia:Kahvihuone (tekijänoikeudet)#Ei-vapaat valokuvat kohteista joista ei ole vapaata valokuvaa.--Htm (keskustelu) 28. kesäkuuta 2019 kello 00.45 (EEST)
thread_title:  Kahvihuonekeskutelu liittyen tähän valokuvaan